ଭୁବନେଶ୍ବରଃ ମହାନଦୀ ଜଳ ବିବାଦ ମାମଲା ନେଇ ଟ୍ରିବ୍ୟୁନାଲ୍ରେ ଶୁଣାଣି ହୋଇଛି। ଅପରପକ୍ଷରେ ନୂଆ ଆବେଦନର ଶୁଣାଣି ସମୟ ନିର୍ଦ୍ଧାରଣ ପାଇଁ ୨ ପକ୍ଷଙ୍କୁ ଟ୍ରିବ୍ୟୁନାଲ୍ ପରାମର୍ଶ ଦେଇଛନ୍ତି। ଏହି ମାମଲାର ପରବର୍ତ୍ତି ଶୁଣାଣି ଡିସେମ୍ବର ୫ରେ କରିବାକୁ ଦିନ ଧାର୍ଯ୍ୟ କରାଯାଇଛି ବୋଲି ସୂଚନା ଦିଆଯାଇଛି।
ଆଜିର ଶୁଣାଣି ବେଳେ ୨ଟି ଦାବି ରଖିଲା ଓଡ଼ିଶା। ଅଣମୌସୁମୀରେ ହୀରାକୁଦକୁ ନିର୍ଦ୍ଧିଷ୍ଟ ପରିମାଣର ଜଳ ଛାଡ଼ିବା ନିଷ୍ପତ୍ତି ହୋଇ ପାରୁନାହିଁ। ସମାଧାନ ବାହାର ପାଇଁ ବୈଠକରୁ କୌଣସି ସୁଫଳ ମିଳିପାରୁନାହିଁ। ଡିସେମ୍ବରର କୌଣସି ଏକ ତାରିଖରେ ଟ୍ରିବ୍ୟୁନାଲ୍ ରାୟ ଦେବାକୁ ଓଡ଼ିଶାର ଦାବି। ପକ୍ଷଭୁକ୍ତ ରାଜ୍ୟମାନଙ୍କ ଦସ୍ତାବିଜ ଓ ନଥିପତ୍ର ଆଦାନ ପ୍ରଦାନ ପ୍ରସଙ୍ଗ ଉଠିଲା। ଆସେସର୍ମାନଙ୍କ କମନ୍ ଇନ୍ଫର୍ମେସନ୍ ଫର୍ମାଟ୍ ଚୂଡ଼ାନ୍ତ ହୋଇଛି। କମନ୍ ଇନ୍ଫର୍ମେସନ୍ରେ ଛତିଶଗଡ଼ ବ୍ୟାଜେ୍ ତଥ୍ୟ ଦାବି କଲା ଓଡ଼ିଶା। ଛତିଶଗଡ଼ କେତେ ବ୍ୟାରେଜ୍ କରିଛି, ଏହାର କ୍ଷମତା, ଉଚ୍ଚତା ତଥ୍ୟ ସମ୍ପର୍କରେ ସୂଚନା ପ୍ରଦାନ କରିବାକୁ ଓଡ଼ିଶା ଦାବି କରିଛି। ଛତିଶଗଡ଼ ତଥ୍ୟ ନ ଦେଲେ ଓଡ଼ିଶାକୁ ଟ୍ରିବ୍ୟୁନାଲ୍ରେ ଆବେଦନ ପାଇଁ ଅନୁମତି ଦେବାକୁ ନିବେଦନ କରାଯାଇଛି।
